Kosovorotka
Kosovorotka (ruski: косоворо́тка: doslovno: kosi ovratnik) je tradicionalna ruska košulja, čiji izrez nije po sredini, kao kod običnih košulja, već pomaknut u stranu. Ponegdje nazvana i ruska seljačka košulja ili Tolstojeva košulja (tolstovka). Kosovrotka je bila element tradicionalne ruske muške odjeće. Nosila se kao košulja, ali i kao potkošulja. Kosovorotka se nosila preko hlača, često s nekom vrstom pojasa od tkanine s resama. Čvor ovog pojasa nosio se na lijevoj strani. Jednostavna je za izradu - jer se radi od jednog komada tkanine, tradicionalni je dio nošnje za Ruse, Mordvine, narod Setu, Komije i druge etničke skupine u Rusiji, kao i u nekim regijama Moldavije.